Letter from Besodorus to Theophanes
Material: papyrus
Place: Hermopolites
Categories: Brief (privat)
Besodorus an Theophanes
Wünsche
Reise
Rückkehr
τῶι δεσπότηι μου καὶ ἀδελφῶι Θεοφάνει Βησόδωρος 
πλε[ῖστα] χαίρειν. 
ἦν ὡς ἀληθῶς  πόθος τις κα[ὶ πο]λὺς ἐνκεί[μ]εν[ος] τῆ[ι] διανοίαι 
μου, ἄδελφε κύριε, ὃς τῇ σῆι κατὰ τὴν πόλιν ἑκάστηι ἐπιφανείαι 
τε καὶ λαμπρότητι τὸ ἀναπίμπλασθαι ἡδονῆς καὶ τ[ῶ]ν βουλομέ
νων τυχεῖν διὰ μόνης τῆς ὄψεως παρεσκεύαζ[ε]ν· νῦν δʼ ὁ βρα
χὺς οὗτος χρόνος τῆς ἀποδημίας ποθεινοτέραν τὴν θέαν ὁρᾶν 
εὐχομένοις ἡμῖν ἐμπεποίηκεν, ἐπεὶ καὶ ὁ ἐν τῷ καμμύειν 
χρόνος ἐλάχιστος ὢν πολύς τις καὶ ἀμέτρητος τοῖ[ς ἐ]ρῶσι καὶ ποθοῦσι 
διαφαίνεται. [οὕ]τω τοίνυν τὸν ταυτὸν , εὔχο[μαι] τῆς τοιαύτης 
ἀπαλλαγῆναι ἐπιθυμίας, ἀφʼ ἧς καὶ θεωρεῖν σ[ε τά]χιστά μοι συμ
[βή]σεται· ὡς γὰρ ἐπὶ τούτωι διάκειμαι τοὺς πανταχόθεν ἑκάστοτε 
[π]αρεπιδημ[οῦν]τας τῶν ξένων ἐρω[τ]ῶν· ἔργ[ο]ν καὶ μακρὸν εἰπεῖν· 
οὐδὲν γάρ ἐ[στι]ν οὔτʼ ἐντιμότερον οὔτʼ ἰσχυρ[ό]τερον ἀδελφοῦ 
 ὡς ..τον αὐτὸ πολλάκις ...........ξεν. ἔστι δέ 
μοι νῦν ἐπιμελ[ὲ]ς καὶ σφόδρα εὐκταῖον τῶν [μέ]ν σοι κατορθωθέν
των πραγμάτων τὴν τύχην ἀκριβῶς καταμαθεῖν, ὅπως ἂν 
καὶ αὐτὸς ἐφʼ οἷς ἐνδόξως διέκραζων μέγιστα ἡσθῶ· πιστεύω 
γὰρ ἀκριβῶς κ[αὶ] θαρρῶ ὡς οὐδέν τι  [ο]ὐδʼ ἄτοπον συμβήσε
ται [τ]οῦ θεοῦ σο[ι πρ]ὸς πᾶσαν πρ[ᾶ]ξιν συ[νθεμένο]υ, ἐφʼ οἷς δικαίως 
 [τοῖ]ς γὰρ ἀγαθοῖς τῶν 
ἀνθρώπων παρὰ θεοῦ ἀπόκεινται [πάμπολλα]ι τιμαί. εἴη δέ σε, 
κύ[ρι]ε ἄδελφε, κατορθώσαν[τ]α ὑγι[ῶς κατελθ]εῖν ἐπὶ τὴν πατρίδα· 
με[θʼ ἡδο]νῆς κ[αὶ] χαρᾶς γὰρ [ἡ]μῶν ἐπὶ τ[ὴν πατρίδ]α ἡμῖν κατα
[βήσ]ει· .υ.[κ]αὶ μειζ....α.λλ........ι ὁτιοῦν μοι ὑπ<gap/> 
....αν κατὰ τ[ὸ]ν βίον θεωρεῖται. ἔπειτα [τῶι] γε ὑψίστωι θεῶι 
χάριν τινὰ καὶ πολλὴν εἶχον ἄν, εἰ ὄψει θεωρεῖν τὰ κατὰ σὲ 
πράγματα [οἷ]ός τʼ ἦν ἐγώ, τὴν αὐτὴν ὁδὸ[ν] ἐξ ἀρχῆς σοι στειλά
μ[εν]ος· νῦν δ[ὲ ὁ]πωσδήποτε τοῦτο σαφεστ[έρ]ως ἀκοῆι δέ
ξα[σ]θαι καὶ μα[θ]εῖν τὰ περὶ σὲ πράγματα [βού]λομαι ὡς τάχιστά 
τε καὶ εὔχομαι. ἀσπάζομαί σε πολλ[άκις], ἄδελφε ψυχῆ[ς] 
ὡς ἀληθῶς, καὶ πάντας τοὺς σὺν σοὶ κατʼ ὄνομα. 
 ἐρρωμένον σε ἀπολάβοιμι, δέσποτα ἄδελφε, 
τῶν ἡμῖν βουλομένων ἐνδόξως τυχόντα.
ἀπόδ τῶι κυρίωι μ[ου] ἀδ[ελφῶι Θεοφ]άνει π Βησοδώρου.